U-I-166/97
Natisni
Opravilna št.:
U-I-166/97
Datum odločitve:
3. 7. 1997
Objavljeno:
OdlUS VI, 102
ECLI:
ECLI:SI:USRS:1997:U.I.166.97
Akt:
Zakon o zagotovitvi sredstev za potrebe Republike Slovenije v obdobju začasnega financiranja v letu 1997 (Uradni list RS, št. 31/97) (ZZF97)
Izrek:
Pobuda za začetek postopka za oceno ustavnosti Zakona o zagotovitvi sredstev za potrebe Republike Slovenije v obdobju začasnega financiranja v letu 1997 se zavrže.
Evidenčni stavek:
Niti programski, politični interes politične stranke, niti interesi njenih članov, niti splošno zavzemanje za ustavnost in zakonitost niso sestavine pravnega interesa politične stranke za vložitev pobude v smislu 24. člena Zakona o Ustavnem sodišču.
Geslo:
Pravni interes kot procesni pogoj za začetek postopka pred Ustavnim sodiščem na podlagi pobude.
Ustavno sodišče, politična stranka kot vlagatelj pobude.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Demokratska stranka Slovenije
Datum vloge:
19. 6. 1997
Vrsta odločitve:
sklep
Vrsta rešitve:
zavrženje
Dokument:
US18412
Dokument v PDF obliki:
U-I-166-97.pdf
114 KB
Prenesite datoteko
U-I-166/97
3.7.1997
S K L E P
Ustavno sodišče je v postopku za preizkus pobude Demokratske stranke Slovenije, ki jo zastopa predsednik stranke Tone Peršak, na seji dne 3. julija 1997
s k l e n i l o :
Pobuda za začetek postopka za oceno ustavnosti Zakona o zagotovitvi sredstev za potrebe Republike Slovenije v obdobju začasnega financiranja v letu 1997 (Uradni list RS, št. 31/97) se zavrže.
O b r a z l o ž i t e v
A.
1. Pobudnica izpodbija zakon, ki začasno, dokler ni proračuna za leto 1997, ureja nekatere zadeve s področja financiranja nalog Republike.
2. Pobudnica utemeljuje svoj pravni interes predvsem s svojo programsko, politično usmeritvijo, ki da ji izpodbijani zakon nasprotuje, ker je po njenem mnenju v nasprotju z Ustavo.
Sklicuje pa se tudi na interes svojih članov, zaposlenih pri uporabnikih proračunskih sredstev, in svojih članov kot davkoplačevalcev.
B.
3. Pravni interes za vložitev pobude je podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj (24. člen Zakona o Ustavnem sodišču, Uradni list RS, št. 15/94).
4. Ustavno sodišče je že večkrat odločilo in obrazložilo, da ima politična stranka le tedaj pravni interes za vložitev pobude za oceno ustavnosti ali zakonitosti predpisa, kadar ta neposredno posega v njene pravice, pravne interese ali pravni položaj kot pravne osebe. Njeni programski, politični interesi, (pravni) interesi posameznih njenih članov ali splošen interes za spoštovanje ustavnosti in zakonitosti pa politični stranki ne dajejo pravice do pobude za oceno ustavnosti oziroma zakonitosti.
5. Izpodbijani zakon ne ureja pravic in položaja političnih strank. Zato procesni pogoj iz 24. člena Zakona o Ustavnem sodišču ni izpolnjen in je bilo treba pobudo zavreči.
C.
6. Ustavno sodišče je sprejelo ta sklep na podlagi 25. člena Zakona o Ustavnem sodišču v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Janez Šinkovec, Franc Testen, dr. Lojze Ude, dr. Boštjan M. Zupančič. Sklep je sprejelo soglasno.
P r e d s e d n i k
dr. Lovro Šturm